el el el el el el el el el el el el el el el el el el el el el pt el el fr el el el el el el el el el el el fr el el el el el el el el el el el el el el el el el el el el el el el el el el el el es el el el es en uk el el el el en el en el en el en el el el el en en en el el el el el el el el el el el el
Ο ασβεστίτης (αγγλ. calcite) είναι ορυκτό του ασβεστίου και κύριο συστατικό πολλών πετρωμάτων του γήινου φλοιού. Αποτελείται από ρομβοεδρικού[1] πλέγματος ανθρακικό ασβέστιο.
Άχρους έως λευκός. Λόγω προσμίξεων και πράσινος, ερυθρός έως ρόδινος, κίτρινος, κυανός, καστανός, μαύρος, γκρίζος
Συσσωματώματα συμπαγή, κοκκώδη, σταλακτιτοειδή, στιφρά
Κατά {0001} συχνή, πολυδυμία κατά {01-12}
Εμφανίζει διπλοθλαστικότητα και φθορισμό σε υπεριώδη ακτινοβολία
Ισλανδική κρύσταλλος (διπλοθλαστική), Αραγονίτης
3 Παραπομπές - Σημειώσεις
Η ονομασία calcite προέρχεται από το Λατινικό calx, που σημαίνει «ασβέστης», λέξη η οποία αποτελεί αντιδάνειο του αρχαίου ελληνικού «χάλιξ».
Αποτελεί το κύριο συστατικό των κελυφών πολλών οργανισμών (εχινοδέρμων, μαλακίων, κοραλιών κτλ.), των περιβλημάτων των ωών (αυγών) των ερπετών και των πτηνών και των σκελετών των περισσότερων σπονδυλωτών.
Ανευρίσκεται παγκοσμίως και αποτελεί το βασικό συστατικό των ασβεστολίθων καθώς και των μαρμάρων καθώς και των σταλακτιτών / σταλαγμιτών των σπηλαίων. Λόγω των ποικίλων τρόπων σχηματισμού του - είναι ιζηματογενούς προελεύσεως - έχουν περιγραφει πάνω από 800 διαφορετικές μορφές του. Απαντά, επίσης, και ως Αραγονίτης (πολυμορφική μορφή του με την ίδια χημική σύσταση αλλά διαφορετικό σύστημα κρυστάλλωσης). Η ολοσχερώς διαφανής παραλλαγή του ονομάζεται ισλανδική κρύσταλλος (αγγλ. Iceland spar ή calcite spar) και εμφανίζει έντονα το φαινόμενο της διπλοθλαστικότητας, γι' αυτό και χρησιμοποιείται στην κατασκευή οπτικών οργάνων (πρίσματα Nicol). Άλλες παραλλαγές του είναι ο μονοϋδρασβεστίτης (CaCO3.H2O), ο ικαΐτης (CaCO3.6H2O) και ο βατερίτης (CaCO3), επίσης πολυμορφική μορφή του.
Δεν διαλύεται εύκολα στο νερό, ενώ αναβράζει έντονα με την επίδραση υδροχλωρικού οξέος, λόγω της παραγωγής διοξειδίου του άνθρακα:
CaCO3 + 2HCl → CaCl2 + H2Ο + CO2
Ο ασβεστίτης χρησιμοποιείται ευρέως στην οικοδομική, στην διακοσμητική (οι διαφανείς / ημιδιαφανείς παραλλαγές του, γνωστές ως αλάβαστρο), στην λιθογραφία και, υπό μορφή κόνεως, ως λίπασμα. Χρησιμοποιείται, επίσης, στην παρασκευή τσιμέντου και η ισλανδική κρύσταλλος στην κατασκευή οπτικών οργάνων.
Τμήμα Γεωλογίας Αριστοτελείου Πανεπιστημίου Θεσσαλονίκης
↑ Ανήκει στο τριγωνικό (trigonal) κρυσταλλικό σύστημα στην κατάταξη με βάση τις κρυσταλλικές συμμετρίες, και στο ρομβοεδρικό στην κατάταξη με βάση τα πλέγματα Bravais.
Ασβεστίτης με πρόσμιξη κοβαλτίου. Μαρόκο
Κιτρινωπός ασβεστίτης. Φλόριντα, ΗΠΑ
Δίδυμος διεισδύσεως. Νότια Αφρική
Ασβεστίτης. Το πράσινο χρώμα οφείλεται στο βανάδιο. Γιούτα, ΗΠΑ
Frederick H. Pough, Roger Tory Peterson, Jeffrey (PHT) Scovil, A Field Guide to Rocks and Minerals, Houghton Mifflin Harcourt, 1988 ISBN 039591096X
Walter Schumann, R. Bradshaw, K. A. G. Mills, Handbook of Rocks, Minerals and Gemstones, Houghton Mifflin Harcourt, 1993 ISBN 0395511372
S. S. Augustithis, Atlas of the textural patterns of ore minerals and metallogenic proccesses, Walter de Gruyter, ISBN 3110136392